Public procurement notice: Contract Award Notice
Published: 2017-09-14
Buyer: Energistyrelsen
Country: DK
Contract type: Services
Procedure: Open procedure
CPV classification: 65400000 | 71241000 | 71242000 | 71310000 | 71314000: Energy and related services
Award criteria: The most economic tender

Technical requirements: Rådgivningsindsats er målrettet decentrale kraftvarmeværker, der i dag modtager grundbeløbsstøtte. Indsatsens hovedformål er at afdække værkernes muligheder for at reducere varmeprisen for eksempel gennem optimering af drift, nye anlægsinvesteringer eller andre tekniske, økonomiske, finansielle eller administrative tiltag.
Energistyrelsen opretter en rådgivningsordning for decentrale kraftvarmeværker, der i dag modtager grundbeløbsstøtte. Gennem ordningen tilbydes rådgivning af teknisk, administrativ, økonomisk og organisatorisk karakter relateret til driften af kollektiv varmeforsyningsvirksomhed.
Rådgivningen stilles gratis til rådighed for værkerne, og prioriteres de værker, der forventes at have de højeste varmepriser efter grundbeløbets bortfald. Med nærværende udbud søges indgåelse af en aftale om levering af de nødvendige rådgivningsressourcer til ordningen.
Rådgivningens hovedformål er at afdække fjernvarmeværkets muligheder for at reducere varmeprisen gennem optimering af drift, nye anlægsinvesteringer eller andre tekniske, økonomiske eller organisatoriske tiltag. Ordningen er opdelt i en standardiseret rådgivningsindsats med det formål at nå flest mulig med den bedst mulige rådgivning. Desuden tilbyder ordningen specialdesignede rådgivningsforløb for de mest udsatte værker. Rådgivningen skal kunne leveres landsdækkende.
Rådgivningsindsatsen afrapporteres løbende således at der sikres erfaringsopsamling, videndeling og koordinering med Energistyrelsen.
Med henvisning til EU-udbuddet af kontrakt om »Rådgivning til Grundbeløbsværker,« der blev offentliggjort ved udbudsbekendtgørelse nr. 2017/S 118-237109 af den 22.6.2017, orienterer Energistyrelsen hermed om, at udbuddet annulleres.
Som følge af henvendelse fra en tilbudsgiver har Energistyrelsen på ny gennemgået evalueringen af de indkomne tilbud. I den forbindelse er Energistyrelsen blevet opmærksom på, at den i udbudsmaterialet beskrevne evalueringsmetode vedrørende underkriteriet »Pris« har vist sig uhensigtsmæssig set i forhold til de af kontrakten omfattede ydelser og økonomi, således at der herved er sået tvivl om evalueringsmetoden har været egnet til at identificere det for Energistyrelsen økonomisk mest fordelagtige tilbud.
Energistyrelsen forventer at offentliggøre et nyt offentligt udbud med titlen »Rådgivning til grundbeløbsværker« hurtigst muligt. Tilbudsfristen fastsættes i den forbindelse til 30 dage regnet fra dagen efter udbudsbekendtgørelsens afsendelse. Der foretages en række mindre rettelser i udbudsmaterialet til det nye udbud, herunder med henblik på at begrænse spild af budgetmidler i indeværende år og der foretages samtidig en revidering af evalueringsmetoden.
Deltagelse i udbuddet kan kun ske elektronisk via ordregivers anvendte elektroniske udbudssystem jf. adressen i punkt I.3). Her tilgås udbuddet under »Igangværende offentlige udbud«.
For at få adgang til udbudsmaterialet, skal tilbudsgiver være registreret eller registrere sig som bruger.
Såfremt tilbuddet indeholder flere udgaver (versioner) af det samme dokument, vil den seneste oploadede udgave være den gældende. Al kommunikation i forbindelse med udbudsproceduren, herunder spørgsmål og svar, skal ske via det elektroniske udbudssystem.
Tilbudsgiver skal som sin ansøgning indgive et ESPD som et foreløbigt bevis for de i udbudslovens § 148, stk. 1, nr. 1-3, nævnte forhold. Ved en sammenslutning af virksomheder (f.eks. et konsortium), skal der indgives et særskilt ESPD for hver af de deltagende økonomiske aktører.
Såfremt tilbudsgiveren baserer sig på andre enheders formåen, skal der indgives et ESPD for hver af de enheder, som denne baserer sig på. Der henvises til ordregivers guide til ESPD. Tilbudsgiveren vil blive udelukket fra deltagelse i udbudsproceduren, hvis tilbudsgiveren er omfattet af de i udbudslovens §§ 135 og 136 nævnte obligatoriske udelukkelsesgrunde, samt udelukkelsesgrundene anført i udbudslovens § 137, stk. 1, nr. 1-7, medmindre tilbudsgiver har fremlagt tilstrækkelig dokumentation for, at denne er pålidelig i overensstemmelse med udbudslovens § 138.
Inden tildelingsbeslutningen skal den tilbudsgiver, som ordregiver har til hensigt at tildele kontrakten til, fremlægge dokumentation for de oplysninger, der er afgivet i ESPD i henhold til udbudslovens §§151-152, jf. § 153.
Der vil blive afholdt informationsmøde om udbuddet torsdag d. 29.6.2017 kl. 9:45-11:15 i Energistyrelsen, Amaliegade 44, København. Det er muligt at tilmelde 2 deltagere til mødet fra hver potentiel byder på jbk@ens.dk senest tirsdag d. 27. juni.